| Gabián grego |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Falconiformes |
| Familia: | Accipitridae |
| Xénero: | *Accipiter* |
| Especie: | ***A. brevipes*** |

 |
| Nome binomial |
| '**Accipiter brevipes'**(Severtzov, 1850) |

 *Accipiter brevipes*
O **gabián grego** (*Accipiter brevipes*) é unha ave de rapina migratoria da familia Accipitridae.

Descrición
----------

Son relativamente pequenos, cunha lonxitude de entre 30 e 37 cm. e unha envergadura de alas que vai dos 63 ós 76 cm. As femias son meirandes cá os machos, sen chegar, porén, a diferenzas tan marcadas coma no gabián común *(Accipiter nisus)*. Teñen as alas amplas e a cola longa, adaptadas para manobrar entre as árbores. O corpo máis delgado, a cola algo máis curta e as alas máis aguzadas có gabián común dánlle un certo aspecto de falcón.

Os machos adultos son grises azulados pola parte superior, coas puntas das alas escuras e a parte inferior case branca. As femias son grises lousa por riba, cun barrado castaño avermellado na parte inferior do corpo e ás veces cunha liña negra curta na gorxa, que está sempre presente nas aves novas, que son castañas escuras por riba con manchas escuras na parte inferior.

Distribución e hábitat
----------------------

Son aves migratorias que crían en diversas rexións do sueste de Europa, dende Grecia e os Balcáns, ata o sur da Federación Rusa. Máis dos exemplares reprodúcense nunha faixa que vai dende o norte do mar Negro ata ó mar Caspio.

Emigran en bandos grandes, que parten en setembro para pasa-lo inverno ó sur do Sudán, en Níxer, o Chad, Etiopía e polo leste ata o suroeste de Irán.

O seu hábitat de cría principal son zonas de bosque caducifolio, con preferencia polas situadas en terreos con outeiros e de orografía variable en xeral.

Alimentación
------------

Aliméntanse xeralmente de pequenos mamíferos, lagartos e insectos, ás veces tamén de paxaros.

Conduta
-------

Aliméntanse de mamíferos pequenos, insectos, lagartos e paxaros que capturan aparecendo por sorpresa despois de engalaren no punto onde estaban pousados.

Maduran sexualmente xa ó ano. Constrúen os seus niños en árbores a miúdo moi altas. Fan un niño novo cada ano. En xeral poñen de 3 a 5 ovos entre maio e finais de xuño.

Nomes vulgares noutras linguas
------------------------------

* **Alemán**: Kurzfangsperber.
* **Catalán**: Esparver grec.
* **Español**: Gavilán griego.
* **Euskara**: Greziar gabirai
* **Francés**: Épervier à pieds courts.
* **Inglés**: Levant Sparrowhawk.
* **Italiano**: Sparviere levantino.
* **Polaco**: Krogulec krótkonogi.
* **Portugues**: Gavião-de-pé-curto.
* **Sueco**: Balkanhök.

Notas
-----

1. ↑  BirdLife International (2013). "*Accipiter brevipes*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. ↑  Conde Teira, Miguel Ángel (1999). *Nomes galegos para as aves ibéricas: lista completa e comentada*. Chioglossa.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gabián grego Modificar a ligazón no Wikidata*** |

### Ligazóns externas

* Base de datos da IUCN que inclúe xustificación sobre a clasificación da especie como "Non ameazada" Arquivado 29 de novembro de 2007 en Wayback Machine. *(en inglés)*

### Bibliografía

* Benny Génsbol, Walther Thiede; *Greifvögel - Alle europäischen Arten, Bestimmungsmerkmale, Flugbilder, Biologie, Verbreitung, Gefährdung, Bestandsentwicklung*, BLV Verlag München, 1997, ISBN 3-405-14386-1
* Theodor Mebs; *Greifvögel Europas - Biologie - Bestandsverhältnisse - Bestandsgefährdung* Franckh-Kosmos Verlag Stuttgart 2002, ISBN 3-440-06838-2

|  |  |
| --- | --- |
| Control de autoridades | 
* Wd: Q114338
* EBID: ID

 |

|  |  |
| --- | --- |
| Identificadores taxonómicos | 
* ADW: Accipiter\_brevipes
* Avibase: 8492E4B70A95DC74
* BioLib: 8524
* BirdLife: 22695499
* CMS: accipiter-brevipes
* Dyntaxa: 266812
* eBird: levspa1
* EUNIS: 837
* FE: 96718
* FE-New: ID
* GBIF: 2480578
* IBC: ID
* iNaturalist: 5126
* IRMNG: 10589927
* ITIS: 175312
* IUCN: 22695499
* NBN: NHMSYS0000532673
* NCBI: 387791
* Species+: 7830
* Xeno-canto: Accipiter-brevipes

 |

|  |  |
| --- | --- |
| Identificadores | 
* UMLS: C3452138

 |